open-index/open-wikipedia-markdown huggingface dataset:
Λίμνη Γοβάσκο

300px|μικρογραφία|δεξιά|Άποψη της λίμνης Γοβάσκο.
Η **Λίμνη Γοβάσκο** ή **Γόβακ** ή **Κάτω Γοβάσκο** ή **Κάτω Γόβακ** () είναι φυσική λίμνη της νότιας Σερβίας. Βρίσκεται στο χωριό Γοβάκ του δήμου Βλαντίτσιν Χαν στην περιφέρεια Πσνίσκι, κοντά στην κοίτη του ποταμού Γόβακ.

Δημιουργήθηκε στις 18 Φεβρουαρίου 1977 από καθίζηση του εδάφους στην κοίτη του Γόβακ και κατολίσθηση που έφραξε την κοίτη του, με αποτέλεσμα να δημιουργηθούν αναχώματα και 9 λίμνες. Η (κάτω) Γοβάσκο είναι η μεγαλύτερη από αυτές. Έχει μήκος 1,5 χλμ., 200 μέτρα πλάτος και βάθος πάνω από 10 μέτρα. Είναι πλούσια σε ψάρια.

Κοντά στη λίμνη υπάρχουν αρκετές μικρότερες λίμνες που δημιουργήθηκαν από την ίδια διάβρωση του εδάφους:

* Μικρή Γοβάσκο λίμνη
* Η Λίμνη της εκκλησίας - που ονομάστηκε έτσι από την εκκλησία που βρισκόταν εκεί η οποία κατέρρευσε λόγω της προαναφερθείσας διάβρωση του εδάφους.
* Κάτω Γοβάσκο, η μεγαλύτερη λίμνη από όλες, το μήκος της είναι περίπου 200 μέτρα και 30-50 μέτρα πλάτος.

## Πηγές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά
* Природни потенцијали, Планина Кукавица, στα σερβικά

Κατηγορία:Λίμνες της Σερβίας
Πυροκροτητής

**Πυροκροτητής** είναι το μέσο  που προκαλεί την πυροδότηση εκρηκτικής ύλης ή εκρηκτικού μηχανισμού. Η πυροδότηση μπορεί να γίνεται με χημικό, ηλεκτρικό, μηχανικό ή και πιεζοηλεκτρικό τρόπο.

## Παραπομπές


Κατηγορία:Εκρηκτικά
Αγία Θέκλη Ζακύνθου

Η **Αγία Θέκλη** είναι οικισμός της Ζακύνθου. Διοικητικά υπάγεται στην τοπική κοινότητα  Άνω Βολιμών, της δημοτικής ενότητας (τέως δήμου) Ελατίων, του δήμου Ζακύνθου, της περιφερειακής ενότητας (τέως νομού) Ζακύνθου, στην περιφέρεια Ιονίων Νήσων, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Ζακύνθου, στο γεωγραφικό διαμέρισμα Επτανήσων.

## Γεωγραφία
Η Αγία Θέκλη είναι οικισμός στο Β.-ΒΑ. τμήμα της Ζακύνθου. Βρίσκεται σε λοφώδη περιοχή που αντικρύζει τον όρμο Αλυκών, στις βορειοανατολικές πλαγιές του Βραχιώνα και σε μέσο σταθμικό υψόμετρο 240 μέτρα. Απέχει περίπου 31 χλμ. ΒΔ. της πόλης της Ζακύνθου > 

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Άνω Βολιμών της Ζακύνθου. Με το ΦΕΚ 244Α - 04/12/1997 αποσπάστηκε από την κοινότητα Άνω Βολιμών και προσαρτήθηκε στον δήμο Ελατίων. Με το ΦΕΚ 87Α - 07/06/2010 αποσπάστηκε από τον δήμο Ελατίων και προσαρτήθηκε στον δήμο Ζακύνθου.

## Αξιοθέατα
*Η **Εκκλησία της Αγίας Θέκλας** στο βόρειο τμήμα του οικισμού. Οι πρώτες μαρτυρίες για την ύπαρξη του ναού πού, παλαιότερα, αποτελούσε τό καθολικό μικρής μονής, προέρχονται από ενετικές πηγές, σύμφωνα με τις οποίες το 1491 ανήκε στη Μονή Αναφωνήτριας. Είναι μονόχωρος, δρομικός ναός με κύριο χαρακτηριστικό ότι δεν έχει παράθυρα εκτός από ένα μικρό τετράγωνο παράθυρο εξωτερικού πλάτους 0,43 μέτρα στην κόγχη του Ιερού Βήματος. Διαθέτει ενδιαφέρουσες τοιχογραφίες που σχετίζονται άμεσα με γνωστά δείγματα τοιχογραφιών της ίδιας περιόδου άλλων ναών της Ζακύνθου (16ος αιώνας).

## Παραπομπές


## Πηγές
*Ιωάννα Στουφή-Πουλημένου: *Ο ναός της Αγίας Θέκλης Βολιμών Ζακύνθου και η παλαιότερη φάση των τοιχογραφιών του*. Δελτίον XAE 19 (1996-1997), Περίοδος Δ'• Σελ. 221-236, Αθήνα 1997
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Power of the Night

Το **Power of the Night** είναι το δεύτερο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Μάιο του 1985 μέσω της δισκογραφικής εταιρείας "Atlantic Records". Επανεκδόθηκε το 1997 από την "Edel Music" με το μπόνους τραγούδι "*Sleep*", το 2002 από την "SPV" με τις ζωντανές εκτελέσεις των "*Power of the Night*" και "*Sirens*" και το 2011 από την "EarMusic" με τις ζωντανές εκτελέσεις των "*Hounds*" και "*City Beneath the Surface*".
Η ηχογράφηση του "*Power of the Night*" πραγματοποιήθηκε στα "Bearsville Studios" της Νέας Υόρκης, με παραγωγό τον Μαξ Νόρμαν γνωστό για την συνεργασία του με καλλιτέχνες όπως ο Ozzy Osbourne, οι Megadeth, οι Armored Saint, οι Death Angel, κ.α..
Αυτός ήταν ο τελευταίος δίσκος τον οποίο ηχογράφησε ο μπασίστας Κιθ Κόλινς με τους Savatage, αφού αντικαταστάθηκε από τον Τζόνι Λι Μίντλτον το 1986.
Το άλμπουμ έλαβε μέτριες προς θετικές κριτικές, με το "Allmusic" να του δίνει 2,5 αστέρια, το "Sputnik Music" μέσο όρο βαθμολογιών 3,2 / 5, το "Metal Archives" 75% και το "Metal Storm" 7,7.

## Τραγούδια
1. **Power of the Night** *(J.Oliva, C.Oliva)* - 5:13
2. **Unusual** *(J.Oliva, C.Oliva, Collins)* - 4:27
3. **Warriors** *(J.Oliva, C.Oliva, Collins)* - 4:03
4. **Necrophilia** *(J.Oliva, C.Oliva, Collins)* - 3:36
5. **Washed Out** *(J.Oliva, C.Oliva)* - 2:13
6. **Hard for Love** *(J.Oliva, C.Oliva, Collins)* - 3:59
7. **Fountain of Youth** *(J.Oliva, C.Oliva, Collins, Wacholz)* - 4:31
8. **Skull Session** *(J.Oliva, C.Oliva)* - 3:21
9. **Stuck on You** *(J.Oliva, C.Oliva, Collins)* - 3:10
10. **In the Dream** *(J.Oliva, C.Oliva)* - 4:15

## Τα μέλη του συγκροτήματος
Το "*Power of the Night*" ηχογραφήθηκε από τους εξής μουσικούς:
* Τζον Όλιβα - φωνητικά
* Κρις Όλιβα - κιθάρα
* Κιθ Κόλινς - μπάσο
* Στιβ Γουόχολζ - τύμπανα

## Παραπομπές


## Πηγές
* Power of the Night - Savatage | Songs, Reviews, Credits, Awards | AllMusic
* Savatage - Power of the Night (album review ) | Sputnikmusic
* Savatage - Power of the Night - Encyclopaedia Metallum: The Metal Archives
* Savatage - Power of the Night - Metal Storm

Κατηγορία:Δισκογραφία των Savatage
Κατηγορία:Άλμπουμ του 1985
Τιμοφέι Καρατάγεφ

Ο **Τιμοφέι Σεργκέγεβιτς Καρατάγεφ** (Ρωσικά: Тимофей Каратаев, 9 Δεκεμβρίου του 1986, Μόσχα), είναι Ρώσος ηθοποιός. Έκανε το καλλιτεχνικό του ντεμπούτο το 2007.

## Ζωή
Ο Τιμοφέι Καρατάγεφ μετά την αποφοίτησή του από το Γυμνάσιο το 2004, επέλεξε να ασχοληθεί με την υποκριτική, κάνοντας μαθήματα στην Ανώτατη Σχολή Θεάτρου. Μετά τις εντατικές ασκήσεις και πρόβες που έκανε έπαιξε σε πολλές παραστάσεις αποσπώντας κυρίως θερμά σχόλια για τις ερμηνείες του. Ωστόσο η δημιουργική φύση ενός νεαρού ηθοποιού απαιτεί νέες μορφές αυτοέκφρασης. Ο Τιμοφέι επέλεξε την ποίηση σε ένα διαγωνισμό για αναγνώστες, για να βοηθήσει περισσότερο την ερμηνεία του και την καριέρα του. Το 2007 πήρε το πρώτο βραβείο ερμηνείας και την επόμενη χρονιά κατέκτησε το τρίτο βραβείο. Μετά την επιτυχή ολοκλήρωση της Ανώτατης Σχολής Θεάτρου ο Τιμοφέι άρχισε να παίζει σε ταινίες μικρού μήκους, σειρές, ταινίες καθώς και σε θεατρικές παραστάσεις. Στις αρχές έπαιρνε μικρούς ρόλους, αλλά μετά έδειξε στους σκηνοθέτες ότι ως ηθοποιός αξίζει κάτι καλύτερο και ξεκίνησαν οι λαμπρές στιγμές του ηθοποιού. Ο πιο σημαντικός ρόλος του ήρθε το 2010 στην ταινία τρόμου Phobos. Λέσχη Φόβου (Фобос. Клуб Страха), με την Τατιάνα Κασματσιόβα, τον Αλεξέι Βορομπιόφ, τον Πιότρ Φιόντοροφ, τον Πιότρ Ταμασέφσκι, την Άγκνιγια Κουζνετσόβα και την Ρενάτα Πιοτρόφσκι. Από τότε έχει παίξει σε πολλές ταινίες αποσπώντας πολύ καλά σχόλια. Ο Τιμοφέι είναι παντρεμένος με την ηθοποιό Άννα Μιχαιλόφσκαγια.

## Στοιχεία
* Σύζυγος: Άννα Μιχαιλόφσκαγια
* Νούμερο Ενδύματος: 44
* Νούμερο Παπουτσιού: 43
* Βάρος: 67&nbsp;kg
* Ύψος: 1,83
* Χρώμα Ματιών: Μπλε
* Χρώμα Μαλλιών: Ξανθά
* Περιγραφή: Ευρωπαίος Ρώσος
* Αθλητισμός: Καράτε

## Ταινίες και Ρόλοι
* 2007 – «Тайсон» (Τάϊσον), ρόλος: Φιόνταρ
* 2007 – «УГРО. Простые парни» (Άτακτα Αγόρια), ρόλος: Άντον
* 2009 – «Дети белой богини» (Τα παιδιά της λευκής θεάς) μυστηρίου, ρόλος: Φιόνταρ – ο γιος της Πίστης
* 2009 – «Цыганки» (Τσιγγάνα) τηλεοπτική σειρά, ρόλος: Κόλλια
* 2010 – «Фобос. Клуб страха» (Phobos. Λέσχη Φόβου) ψυχολογικό θρίλερ, ρόλος: Αλεξάντρ
* 2010 – «Немного не в себе» (Εκτός Εαυτού) τηλεοπτική σειρά, ρόλος: Ίγκαρ
* 2011 – «Бежать» (Τρέχα) τηλεοπτική σειρά, ρόλος: Γιούρα Πάρσιν
* 2011 - «Фурцева» (Φουρτούνα) μελόδραμα, ρόλος: (ποδοσφαιριστής) Έντουαρντ Στρέλτσοβ
* 2012 - «Братаны-3» (Αδέρφια-3) θρίλερ, ρόλος: Ιβάν 
* 2012 – «Воздушный ангел» (Άγγελοι Στον Ουρανό), ρόλος: Ιβάν

## Εξωτερικοί σύνδεσμοι
* http://bestactor.ru/Karataev-Timofejj
* http://www.kinopoisk.ru/name/1825503/
* https://web.archive.org/web/20140226224258/http://www.kinomania.ru/people/1837098/

Κατηγορία:Ρώσοι ηθοποιοί
Βίβιεν Γουέστγουντ

[μικρογραφία|233x233px|Ζακέτα και φούστα “Anglomania” της Vivienne Westwood. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
Η **Βίβιεν Γουέστγουντ**, πραγματικό όνομα Vivienne Isabel Swire (8 Απριλίου 1941 - 29 Δεκεμβρίου 2022) ήταν βρετανίδα σχεδιάστρια μόδας, επιχειρηματίας και ακτιβίστρια.

Πασίγνωστη για τις δημιουργίες της ανά τον κόσμο, εκθέτει τα έργα της σε διεθνείς συναντήσεις και εκδηλώσεις. Θεωρείται ως το άτομο που έκανε γνωστή τη μόδα της πανκ στο ευρύ κοινό. Θεωρείται αντισυμβατική, καθώς έχει επανειλημμένα προκαλέσει έκπληξη στη διεθνή κοινότητα με τις προκλητικές και πρωτοποριακές της επιλογές (που σχετίζονται και την δική της εμφάνιση), στην παρουσίαση των δημιουργιών της.

## Βιογραφία
Γεννήθηκε στις 8 Απριλίου του 1941 στην κομητεία του Ντέρμπισαϊρ της Βρετανίας. Σε μικρή ηλικία μετακόμισε οικογενειακώς στο Λονδίνο και αργότερα έγινε δάσκαλα, τελικά όμως ακολούθησε καριέρα στον κόσμο της μόδας. Το 1969 άνοιξε κατάστημα με την ονομασία «*Let it Rock*» στην Κίνγκς Ρόουντ του Λονδίνου, το οποίο ταυτίστηκε με το κίνημα της πανκ. Το 1982 άνοιξε νέο κατάστημα. Οι διάφορες κολεξιόν που έχει κατά καιρούς λανσάρει είναι επηρεασμένες πέραν από την πανκ και από διάφορους αρχαίους πολιτισμούς αλλά και από θεωρίες όπως λ.χ. η ύπαρξη εξωγήινων.

Έχει τιμηθεί τέσσερις φορές (1990, 1992, 1998 και 2003) με εγχώριες και διεθνείς διακρίσεις για την προσφορά της στο χώρο αλλά και για το μέγεθος των εξαγωγών των δημιουργιών της. Αρκετοί επώνυμοι καλλιτέχνες και άλλες προσωπικότητες έχουν επιλέξει να φορούν διάφορα αξεσουάρ της Β. Γουεστγουντ, ή να τα διαφημίζουν. Ανάμεσά τους συγκαταλέγονται η Δούκισσα της Κορνουάλης Καμίλα, η πριγκίπισα Ευγενία της Υόρκης, η Γαλλίδα ηθοποιός Μαριόν Κοτιγιάρ, η τραγουδίστρια Γκουέν Στεφάνι, ο τραγουδιστής Φάρελ Γουίλιαμς κ.ά.

Έχει παντρευτεί τρεις φορές, έχει δυο γιους και μια εγγονή. Απεβίωσε στις 29 Δεκεμβρίου 2022 σε ηλικία 81 ετών

## Παραπομπές


## Εξωτερικοί σύνδεσμοι
* 

Κατηγορία:Βρετανοί επιχειρηματίες
Κατηγορία:Βρετανοί σχεδιαστές μόδας
Κατηγορία:Βρετανοί ακτιβιστές
Έφη Γαζή

Η **Έφη (Φωτεινή) Γαζή** (γενν. Λευκάδα 1966) είναι Ελληνίδα ιστορικός. Είναι Καθηγήτρια της Ιστορίας στο Τμήμα Εκπαιδευτικής και Κοινωνικής Πολιτικής του Πανεπιστημίου Πελοποννήσου.

## Βιογραφικό
Γεννήθηκε στη Λευκάδα το 1966. Φοίτησε στο Πανεπιστήμιο Αθηνών και στο Πανεπιστήμιο του Έσσεξ, στο Ηνωμένο Βασίλειο. Στη συνέχεια έκανε το διδακτορικό της στην ιστορία στο Ευρωπαϊκό Πανεπιστημιακό Ινστιτούτο της Φλωρεντίας στην Ιταλία με θέμα «"Scientific" National History: The Greek Case in Comparative Perspective (1850-1920)». Από το 1997 έως σήμερα έχει διδάξει ιστορία τόσο σε ξένα όσο και σε ελληνικά πανεπιστήμια.

"Τα ερευνητικά της ενδιαφέροντα αφορούν στη θεωρία και τη μεθοδολογία της ιστορίας, στις δημόσιες χρήσεις της ιστορίας, στον εθνικισμό και τη θρησκεία, στην ιδεολογία και την πολιτική κουλτούρα, στην κοινωνικο-πολιτισμική και διανοητική ιστορία". Έχει δημοσιεύσει άρθρα σχετικά με ζητήματα διανοητικής και πολιτισμικής ιστορίας και ιστορίας της ιστοριογραφίας.

Είναι μέλος της Συντακτικής Επιτροπής του περιοδικού *[[Historein/Ιστορείν]]*. Αρθρογραφεί σε τακτική βάση στην εφημερίδα *[[Το Βήμα|Το Βήμα της Κυριακής]]*.

## Εργογραφία
(ενδεικτικά)
* *Άγνωστη χώρα. Ελλάδα και Δύση στις αρχές του 20ού αιώνα*, εκδ. «Πόλις», Αθήνα 2020. ISBN 978-960-435-735-2.
* *Ο δεύτερος βίος των Τριών Ιεραρχών. Μια γενεαλογία του «ελληνοχριστιανικού πολιτισμού»*, εκδ. «Νεφέλη», Αθήνα 2004. ISBN 960-211-692-7.
* *«Πατρίς θρησκεία, οικογένεια». Ιστορία ενός συνθήματος (1880-1930)*, εκδ. «Πόλις», Αθήνα 2011. ISBN 978-960-435-307-1.
* *“Scientific” National History: The Greek Case in Comparative Perspective (1850-1920)*, Εuropean University Series, Lang Publishers, 2000.
* επιμέλεια του *Μεταπολίτευση. Η Ελλάδα στο μεταίχμιο δύο αιώνων*, εκδ. «Θεμέλιο», Αθήνα 2015. ISBN 978-960-310-381-3. (μαζί με τους Μάνο Αυγερίδη και Κωστή Κορνέτη)
* επιμέλεια του 16ου τόμου (τεύχη 1-2) του επιστημονικού ιστορικού περιοδικού *Historein/Ιστορείν* (2017) που είχε θέμα "Greek Historiography in the 20th Century: Opening a Research Agenda".
* επιμέλεια του 10ου τόμου του επιστημονικού ιστορικού περιοδικού *Historein/Ιστορείν* (2010) που είχε θέμα "History between Reflexivity and Critique".
* επιμέλεια του 4ου τόμου του επιστημονικού ιστορικού περιοδικού *Historein/Ιστορείν* (2003-2004) που είχε θέμα "Public Histories".
* επιμέλεια του 1ου τόμου του επιστημονικού ιστορικού περιοδικού *Historein/Ιστορείν* (1999) που είχε θέμα "History and Semiotics".

## Παραπομπές


## Εξωτερικοί σύνδεσμοι
* Ακαδημαϊκό προφίλ της Έφης Γαζή στην ιστοσελίδα "academia". uop-gr.academia.edu. Ανακτήθηκε: 31/01/2018.
* Αρθρογραφία της Έφης Γαζή στο ''Βήμα της Κυριακής''. tovima.gr. Ανακτήθηκε: 14/12/2018.
* Αρχείο με τα τεύχη του επιστημονικού ιστορικού περιοδικού "Ιστορείν/Historein". ejournals.epublishing.ekt.gr. Ανακτήθηκε: 30/01/2018.
* Βιογραφικό σημείωμα της Έφης Γαζή στην ιστοσελίδα του Πανεπιστημίου Πελοποννήσου, Τμήμα Εκπαιδευτικής και Κοινωνικής Πολιτικής. dsep.uop.gr. Ανακτήθηκε: 01/04/2014.
* Καταχώρηση για την Έφη Γαζή. biblionet.gr. Ανακτήθηκε: 01/04/2014.

Κατηγορία:Έλληνες ιστορικοί του 20ού αιώνα
Κατηγορία:Έλληνες πανεπιστημιακοί του 20ού αιώνα
Γιοάχιμ Φεστ

Ο **Γιοάχιμ Φεστ** (*Joachim Fest*, Κάρλσχορστ, Βερολίνο, 1927-2006) ήταν Γερμανός αντί-ναζιστής δημοσιογράφος και ιστορικός συγγραφέας.

Διατέλεσε επί είκοσι έτη (1973-1993) υπεύθυνος πολιτιστικός αρχισυντάκτης της εφημερίδας "*Frankfurter Allgemeine Zeitung*" και ήταν ο πρώτος Γερμανός βιογράφος του Χίτλερ (1973). Υπέστη πολλές διώξεις από το καθεστώς του εθνικοσοσιαλισμού, αλλά κατάφερε να επιβιώσει και να διακριθεί, ενώ αποτέλεσε επιφανές μέλος της διεθνούς ακαδημαϊκής κοινότητας. Από τα γνωστότερα έργα του είναι το αυτοβιογραφικό βιβλίο "*Ich Nicht*" ("*Εγώ όχι*"), το οποίο εξέδωσε λίγο πριν το θάνατό του, σε ηλικία 79 ετών.

## Οικογένεια και τα πρώτα χρόνια
Ο Φεστ μεγάλωσε μέσα σε αστικό, καλλιεργημένο περιβάλλον, αφού η οικογένειά του ήταν ευκατάστατη. Ο ίδιος έλαβε κλασική εκπαίδευση, αλλά από μικρός έδειξε ότι είχε την τάση να αντιπαραταχθεί στο κοινωνικό-πολιτικό πλαίσιο που διαμορφωνόταν στη χώρα του, με την άνοδο των εθνικοσοσιαλιστών. Ο πατέρας του, Γιοχάννες Φεστ ήταν Πρώσος εκπαιδευτικός (διευθυντής σε δημοτικό σχολείο) και πατριώτης, οπαδός και πρόμαχος της δημοκρατίας. Ήταν μέλος του συντηρητικού ρωμαιοκαθολικού κόμματος "*Zentrum*" και της παραστρατιωτικής οργάνωσης "*Reichsbanner*" της οποίας στελέχη συγκρούονταν σε συχνές οδομαχίες τόσο με τους ναζί, όσο και με τους κομμουνιστές. Η δράση αυτή του πατέρα του επηρέασε έντονα τον Γιοάχιμ, του οποίου η πρώτη πράξη αντίστασης εκδηλώθηκε στο σχολείο του, όταν σχεδίασε μια καρικατούρα του Χίτλερ πάνω στο θρανίο του. Η ενέργειά του αυτή οδήγησε στην αποβολή του. Η οικογένεια Φεστ σταδιακά απομονώθηκε και έως το 1936 είχε σχεδόν ολοκληρωτικά περιθωριοποιηθεί από τον κοινωνικό της περίγυρο αλλά και τις αρχές. Πατέρας και γιος Φεστ, μάλιστα, στάλθηκαν για καταναγκαστική εργασία. Σε ηλικία 17 ετών (1944), ο Γιοάχιμ Φεστ κατατάχθηκε υποχρεωτικά στον στρατό και στάλθηκε στο μέτωπο του Ρήνου, όπου τραυματίστηκε σε συμπλοκή με τις δυνάμεις των Αμερικανών. Το 1945 αιχμαλωτίσθηκε στη Γαλλία. Μετά την απελευθέρωσή του, ανέπτυξε πολύ σημαντική συγγραφική δραστηριότητα.

## Παραπομπές


## Πηγές
* Γρηγόρης Μπέκος: "*Ο ναζισμός μέσα από τα μάτια ενός μικρού παιδιού*", εφημερίδα "ΤΟ ΒΗΜΑ", φύλλο Κυριακής 30 Μαρτίου 2014, σελ. 25.

## Εξωτερικοί σύνδεσμοι
* 

Κατηγορία:Γερμανοί συγγραφείς
Κατηγορία:Γερμανοί ιστορικοί
Κατηγορία:Γερμανοί δημοσιογράφοι
Κόνραντ Κέλτις

Ο **Κόνραντ Κέλτις** (*Conrad Celtis* ή *Konrad Celtes*, 1 Φεβρουαρίου 1459 - 4 Φεβρουαρίου 1508) ήταν Γερμανός ανθρωπιστής, λόγιος συγγραφέας καθώς και λυρικός ποιητής.

## Βιογραφικό
Το πραγματικό του όνομα ήταν Μπίκελ (ή Πίκελ) Κέλτις. Σπούδασε στο Πανεπιστήμιο της Χαϊδελβέργης. Καθηγητής του υπήρξε ο ανθρωπιστής Ρούντολφ Αγκρίκολα. Δίδαξε την ποιητική και τη ρητορική τέχνη στα πανεπιστήμια της Λιψίας και της Βιέννης. Εξέδωσε στα 1486 την ποιητική εργασία *«Ars versificandi et carminum»* η οποία θεωρείται ως η πρώτη ποιητική εργασία του γερμανικού ανθρωπισμού. Τα ποιήματά του θεωρούνται ότι έχουν συμβολική δύναμη ενώ διακρίνονται και για το λυρισμό τους. Ακολουθώντας το πρότυπο των ιταλικών ακαδημιών, ίδρυσε με τη σειρά του εταιρείες διανοουμένων.

## Φωτοθήκη

Αρχείο:Conrad celtes.jpg|Ο Conradus Celtis
Αρχείο:ConradCeltisRuhmeshalle.jpg|Προτομή στο Ρούμεσχαλλε, Μόναχο
Αρχείο:Conrad-Celtis.jpg|Ο Επιτάφιος του Κόνραντ Κέλτις ξυλογραφία από τον Χάνς Μπούργκμερ, το 1507


## Παραπομπές


## Πηγή
* Εγκυκλοπαίδεια *Υδρία-Cambridge-Ήλιος*, τ.6, Εκδόσεις ΤΕΣΣΕΡΑ ΕΨΙΛΟΝ, Αθήνα 1992, λήμμα "Κέλτις Κόνραντ" (σελ. 1887). ISBN 960-7190-06-8

## Εξωτερικοί σύνδεσμοι
* 

Κατηγορία:Γερμανοί συγγραφείς
Κατηγορία:Γερμανοί ποιητές
Κατηγορία:Γερμανοί δοκιμιογράφοι
Κατηγορία:Ποίηση
Κατηγορία:Γερμανοί αναγεννησιακοί ουμανιστές
Αστρίτης

Ο **Αστρίτης** *Vipera berus* (Linnaeus, 1758) είναι ιοβόλο φίδι της οικογένειας Viperidae. Στην Ελλάδα απαντάται το υποείδος *Vipera berus bosniensis* (Boettger, 1889), μόνο κατά μήκος των βόρειων συνόρων της χώρας σε μεγάλα υψόμετρα (όρη Βαρνούντας, Βόρας, Τζένα, και Ροδόπη). 
## Ονομασία
Το όνομα "Αστρίτης" χρησιμοποιείται συχνά και για άλλα είδη ανά περιοχή, όμως η χρήση του είναι λανθασμένη καθώς συχνά βαρύνει ακίνδυνα είδη φιδιών με την φήμη του δηλητηριώδους. Το δε δηλητήριο του είναι σχετικά ισχυρό, όχι τόσο όσο των υπόλοιπων ειδών οχιάς στην Ελλάδα, όμως και πάλι σε περίπτωση δαγκώματος συνιστάται η παροχή πρώτων βοηθειών και η ιατρική παρακολούθηση.

## Περιγραφή
Το μήκος του φτάνει περίπου τα 65 εκατοστά, με τα θηλυκά να είναι μεγαλύτερα από τα αρσενικά. Κυνηγάει κυρίως στη διάρκεια της ημέρας. Ζει σε ορεινές περιοχές με υψόμετρα μεγαλύτερα των 1400m. Πέφτει σε χειμερία νάρκη την αρχή του χειμώνα μέχρι την αρχή της άνοιξης. Τα θηλυκά γεννούν κάθε 2 χρόνια, από 3 έως 18 νεογνά τα οποία ωριμάζουν σεξουαλικά τον 3ο ή 4ο χρόνο. Η διατροφή του περιλαμβάνει μικρά θηλαστικά όπως ποντίκια, μικρά πτηνά, αμφίβια και σαύρες. 

## Παρουσία στην Ελλάδα
μικρογραφία|500x500εσ|left|Γεωγραφική κατανομή των πέντε ειδών οχιάς στην Ελλάδα
Στην Ελλάδα εκτός από τον αστρίτη, απαντώνται τα εξής είδη οχιάς:
*Κοινή οχιά – *Vipera ammodytes* (Linnaeus, 1758)
*Οθωμανική οχιά – *Montivipera xanthina* (Gray, 1849)
*Οχιά της Μήλου *– Macrovipera schweizeri* (Werner, 1935)
*Νανόχεντρα – *Vipera graeca* (Nilson & Andrén, 1988)
Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος *Macrovipera lebetina*.

## Παραπομπές


Κατηγορία:Εχιδνίδες
Κατηγορία:Ερπετά της Ελλάδας
Ρουπακιά Αχαΐας

*Για συνώνυμους οικισμούς στην Ελλάδα δείτε: [[Ρουπακιά (αποσαφήνιση)]]*

Η **Ρουπακιά** είναι μικρό χωριό της Αχαΐας. Ανήκει διοικητικά στην Δημοτική Ενότητα Τριταίας του Δήμου Ερυμάνθου. Βρίσκεται σε υψόμετρο 360 μέτρων περίπου.

## Ιστορία
### Γενικά
Στα 1885 αναφέρεται ότι οικισμός απείχε δυόμιση ώρες δρόμο από την Προστοβίτσα, την τότε έδρα του Δήμου Τριταίας. Στα 1903 ο Χρήστος Κορύλλος αναφέρει ότι ότι το χωριό απείχε τρεις ώρες δρόμο από την Προστοβίτσα, καθώς και ότι διέθετε και γραμματείο (δημοτικό σχολείο).

Η κάρα του καπετάνιου του ΕΛΑΣ και του ΔΣΕ Καπετάν Νικήτα (Νικόλαος Πολυκράτης) φωτογραφήθηκε και εκτέθηκε στα χωριά της Τριταίας και στο χωριό Ρουπακιά. Ο καπετάνιος σκοτώθηκε μαχόμενος στις 12 Μαρτίου του 1949 στο χωριό Παλαιοκωσταίικα, κοντά στην Ρουπακιά, μετά από προδοσία.

### Διοικητική εξέλιξη
Την 20/04/1835 προσαρτάται στον τότε Δήμο Τριταίας. Με το ΦΕΚ 256Α της 28/08/1912 αποσπάται από το Δήμο Τριταίας και ορίζεται έδρα της ομώνυμης κοινότητας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφικά στοιχεία
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.
* Βασίλης Κ. Λάζαρης, *Ο εμφύλιος πόλεμος στην Αχαΐα*, Εκδόσεις Σύγχρονη Εποχή. Αθήνα 2006. ISBN 960-451-017-7.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ρουπακιά.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ρουπακιάς Αχαΐας. eetaa.gr. Ανακτήθηκε: 08/11/2017.
* Ε.Ε.Τ.Α.Α. - Διοικητικές μεταβολές Κοινότητας Ρουπακιάς Αχαΐας. eetaa.gr. Ανακτήθηκε: 08/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Λίμνες Μπέλα Κρκβά

μικρογραφία|Μία από τις λίμνες της περιοχής
Οι **Λίμνες Μπέλα Κρκβά** (*[[σερβικά]]: Белоцркванска*) είναι τεχνητές μικρές λίμνες της Σερβίας στην περιφέρεια του Βανάτου κοντά στα σύνορα με τη Ρουμανία. Αποτελούνται από επτά μεγάλες και αρκετές μικρότερες λίμνες. Καταλαμβάνουν συνολική έκταση 150 εκταρίων και δημιουργήθηκαν από την εκμετάλλευση του αμμοχάλικου της περιοχής για βιομηχανικούς σκοπούς. Οι λίμνες τροφοδοτούνται με νερό από αρτεσιανά πηγάδια και πηγές υπογείων υδάτων. Το νερό από τη λίμνη χρησιμοποιείται για την ύδρευση και άρδευση της γεωργικής γης.

Οι λίμνες έχουν ακτές και αμμώδες η με βότσαλο, το νερό έχει ημιδιαφανές χρώμα. Οι λίμνες και τα περίχωρα τους είναι ιδιαίτερα κατάλληλα για αναψυχή και πικ-νικ.

## Ιστορία
Το 1904 άρχισε η εξόρυξη από το έδαφος της περιοχής αμμοχάλικου για έργα, το σκάψιμο τότε γινόταν με τσάπες. Αργότερα η εκσκαφή συνεχίστηκε για πολλά χρόνια σε βάθος με μηχανήματα βυθοκόρησης και μεταφέρονταν σιδηροδρομικώς. Μέχρι το 1941 το χαλίκι και η άμμος χρησιμοποιούνται κυρίως για την κατασκευή φραγμάτων και δρόμων. Οι τρύπες αυτές στο έδαφος με τα χρόνια γέμισαν νερό και δημιουργήθηκαν οι σημερινές λίμνες.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Τεχνητές λίμνες της Σερβίας
Άγκνιγια Κουζνετσόβα

Η **Άγκνιγια  Εβγκένιεβνα Κουζνετσόβα** (Ρώσικα: Агния Евгеньевна Кузнецова γεννημένη 15 Ιουλίου του 1985) είναι Ρωσίδα ηθοποιός.

## Βιογραφία
Γεννήθηκε στο Νοβοσιμπίρσκ το 1985. Ο πατέρας της ήταν ένας καλλιτέχνης και η μητέρα της καθηγήτρια στο Ινστιτούτο τεχνών και χειροτεχνίας. Αποφοίτησε από το γυμνάσιο στο Νοβοσιμπίρσκ, συμμετέχοντας και σε δραματική σχολή.
Το 2006 αποφοίτησε από την Ανώτατη Σχολή Θεάτρου, από πολύ έμπειρους καθηγητές. Έγινε γνωστή για το ρόλο της στο Ψυχολογικό Θρίλερ Phobos. Λέσχη Φόβου το 2010 με συμπρωταγωνιστές της τους: Πιότρ Φιόντοροφ, Τιμοφέι Καρατάγεφ, Τατιάνα Κασματσιόβα, Αλεξέι Βορομπιόφ, Πιότρ Ταμασέφσκι, Ρενάτα Πιοτρόφσκι. Άλλος ένας ρόλος της ήταν το 2007 στο θρίλερ Cargo 200.

## Ταινίες
* 2005 - Τα πουλιά του ουρανού - Σάσα 
* 2007 - Φορτίο 200 (ταινία) - Αντζέλικα 
* 2007 - Τρία κορίτσια 
* 2008 - Όλοι Πεθαίνουν Από Εμένα - Ζαν
* 2008 - Το μόνο που χρειάζεσαι είναι αγάπη - Ντάσα
* 2008 - Σπίτι μου, σπιτάκι, το σπίτι - Μάσα 
* 2008 - Hot Ice - Άσια Σαμσόνοβ
* 2009 - Αχ, μαμά ... - Ζαν 
* 2009 - Φόβος. Λέσχη Τρόμου - Βίκα  
* 2010 - Ινδός - ο κύριος ρόλος 
* 2010 - Ένα ζευγάρι κόλπο - ο κύριος ρόλος 
* 2010 - Άκου την καρδιά σου - Λούσι 
* 2010 - Μπάσνια (τηλεοπτική σειρά) - Ζανόζα

## Εξωτερικοί σύνδεσμοι
* http://bestactor.ru/Kuznecova-Agniya
* http://www.kinomania.ru/people/1807864/ 
* http://www.kinopoisk.ru/name/1205144/
* http://www.imdb.com/name/nm2401938/

Κατηγορία:Ρωσίδες ηθοποιοί
Μαλαλάι Τζόγια

thumb|Η Μαλαλάι Τζόγια απευθύνεται σε μαθήτριες σε σχολείο της επαρχίας Φαράχ στο Αφγανιστάν, Φεβρουάριος 2007
Η **Μαλαλάι Τζόγια** (*Malalai Joya*, Παστούν **ملالۍ جویا**, γεν.1978) είναι Αφγανή συγγραφέας και ακτιβίστρια  που αγωνίζεται για τη δημοκρατία και τα δικαιώματα των γυναικών στο Αφγανιστάν.

Από το 2005 μέχρι τις αρχές του 2007 ήταν μέλος της Wolesi Jirga, που είναι ένα από τα δύο νομοθετικά σώματα του Αφγανιστάν, από όπου εκδιώχθηκε επειδή είχε καταγγείλει δημόσια την συμμετοχή στο συγκεκριμένο σώμα πολεμάρχων που είχαν διαπράξει εγκλήματα πολέμου. Έχει ασκήσει πολλές φορές κριτική στην κυβέρνηση Καρζάι και στις δυτικές χώρες που την υποστηρίζουν και έχει ταχθεί υπερ της απομάκρυσνης των ξένων στρατευμάτων από το Αφγανιστάν.

Το 2010 το περιοδικό Time συμπεριέλαβε την Μαλαλάι Τζόγια στην λίστα με «τα 100 άτομα με την μεγαλύτερη επιρροή στον κόσμο».  Την επόμενη χρονιά η εφημερίδα The Guardian την συμπεριέλαβε στην λίστα των «100 πιο σημαντικών γυναικών ακτιβιστριών».  

## Παραπομπές


## Εξωτερικοί σύνδεσμοι

*http://www.malalaijoya.com/dcmj/ 

Κατηγορία:Αφγανοί ακτιβιστές
Κατηγορία:Αφγανοί φεμινιστές
Διοργανώσεις Ε.Π.Σ. Κοζάνης 2013–14

Η περίοδος 2013–14 των πρωταθλημάτων της Ε.Π.Σ. Κοζάνης.

## Α' Κατηγορία

## Πηγές
*ΕΠΣ Κοζάνης

Κατηγορία:Ε.Π.Σ. Κοζάνης
Κατηγορία:Εγχώρια ποδοσφαιρικά πρωταθλήματα 2013-2014
Γιώργος Φλωρίδης

Ο **Γιώργος Φλωρίδης** (Σταυροχώρι Κιλκίς, 4 Ιουνίου 1956) είναι Έλληνας δικηγόρος και πολιτικός, ο οποίος σήμερα υπηρετεί ως υπουργός Δικαιοσύνης στην κυβέρνηση του Κυριάκου Μητσοτάκη, από τις 27 Ιουνίου του 2023. Υπήρξε ο πρώτος εκλεγμένος νομάρχης Κιλκίς και στη συνέχεια διετέλεσε βουλευτής Κιλκίς και υπουργός με το ΠΑΣΟΚ.  

## Βιογραφικό
Γεννήθηκε το 1956 στο Σταυροχώρι Κιλκίς. Αδελφός του είναι ο εισαγγελέας Βασίλης Φλωρίδης, που έχει υπηρετήσει σε σημαντικές θέσεις.

Σπούδασε νομικά στο Αριστοτέλειο Πανεπιστήμιο Θεσσαλονίκης.

Το 1993 ο Γιώργος Φλωρίδης εξελέγη πρόεδρος του Δικηγορικού Συλλόγου Κιλκίς, και το 1994 νομάρχης Κιλκίς στις πρώτες νομαρχιακές εκλογές (μέχρι τότε οι νομάρχες διορίζονταν από την εκάστοτε κυβέρνηση). Παραιτήθηκε από νομάρχης το 1996 για να εκλεγεί βουλευτής του ΠΑΣΟΚ. Επανεξελέγη το 2000, 2004, 2007 και 2009.

Διετέλεσε υφυπουργός Εσωτερικών, Δημόσιας Διοίκησης και Αποκέντρωσης (30 Οκτωβρίου 1998 - 13 Απριλίου 2000), υφυπουργός Πολιτισμού αρμόδιος για τον Αθλητισμό (13 Απριλίου 2000 - 24 Οκτωβρίου 2001), υφυπουργός Εθνικής Οικονομίας και Οικονομικών (24 Οκτωβρίου 2001 - 7 Ιουλίου 2003) και υπουργός Δημόσιας Τάξης (7 Ιουλίου 2003 - 10 Μαρτίου 2004).

Το 2010 αποχώρησε από την Κοινοβουλευτική Ομάδα του ΠΑΣΟΚ και παραιτήθηκε από την έδρα του, ιδρύοντας στη συνέχεια, το 2011, τον Κοινωνικό Σύνδεσμο.

Στις 7 Ιανουαρίου 2015 συμπαρατάχθηκε με το ΠΑΣΟΚ ως επικεφαλής του ψηφοδελτίου του κόμματος για τις εκλογές του Ιανουαρίου του 2015.

### Υπουργός Δικαιοσύνης
Στις 27 Ιουνίου 2023 διορίστηκε Υπουργός Δικαιοσύνης στην κυβέρνηση του Κυριάκου Μητσοτάκη. Από τη θέση αυτή εισηγήθηκε σημαντικές αλλαγές στον Ποινικό Κώδικα και στην Κώδικα Ποινικής Δικονομίας, οι οποίες και ψηφίστηκαν το 2024. Οι αλλαγές αυτές χαρακτηρίστηκαν ως προβληματικές, τιμωρητικές και πρόχειρες και κατακρίθηκαν από πανεπιστημιακούς και επιστημονικούς φορείς, όπως η Ένωση Ελλήνων Ποινικολόγων, η Εταιρεία Ποινικού Δικαίου, η Ένωση Δικαστών και Εισαγγελέων και ο Δικηγορικός Σύλλογος Αθηνών ενώ αντίθετα θετικά εκφράστηκε η Ένωση Εισαγγελέων Ελλάδας.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Κιλκίς
Κατηγορία:Νομάρχες Κιλκίς
Κατηγορία:Έλληνες υφυπουργοί Εσωτερικών Δημόσιας Διοίκησης και Αποκέντρωσης
Κατηγορία:Έλληνες υφυπουργοί Πολιτισμού
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υπουργοί Δικαιοσύνης
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Δελησταύρου και υιός

Το ***Δελησταύρου και υιός*** είναι ασπρόμαυρη ελληνική κωμική κινηματογραφική ταινία, σε παραγωγή Όλυμπος φιλμς Α.Ε., του 1957, σε σκηνοθεσία Αλέκου Σακελλάριου και σενάριο Χρήστου Γιαννακόπουλου. Πρωταγωνιστεί ο Βασίλης Λογοθετίδης.

## Πλοκή
Η ταινία αναφέρεται στις ερωτικές υποθέσεις ενός πατέρα κι ενός υιού, αλλά και το πώς περιπλέκονται.

Ο Γιώργος που σπούδαζε στη Σουηδία, υιός του Αντώνη Δελησταύρου, επιστρέφει στην πατρίδα του. Ο Αντώνης, που είναι χήρος εδώ και χρόνια, αναθέτει στον υιό του τη διεύθυνση του εργοστασίου του, ώστε να απαλλαγεί από τις υποχρεώσεις και να ξαναφτιάξει τη ζωή του.

Εντούτοις, κάθε φορά που γνωρίζει μια ενδιαφέρουσα δεσποινίδα, συναντά πάντα μπροστά του τον ίδιο αντίζηλο: τον υιό του. Αρχικά χάνει τη Ρένα, που τη λογάριαζε για σίγουρη, όπως χάνει και τη φιλενάδα της Ρένας, την Μπίλυ, την οποία προσέγγισε δειλά και προσεχτικά όταν έχασε τη Ρένα. Κάθε φορά, ο υιός του ήταν εκεί. Τελικά αποφασίζει να φλερτάρει με τη θεία της Μπίλυ, την Αμαλία, χήρα, η οποία ζει κι αυτής μόνη της, για πάρα πολύ καιρό. Εν τέλει, δεν ήταν χήρα, αφού ο σύζυγος, που νόμιζε για νεκρό, επέστρεψε. Κι ο Αντώνης για άλλη μια φορά μένει σαν την καλαμιά στον κάμπο.

## Διανομή ρόλων

## Παραγωγή
Πρόκειται για κινηματογραφική μεταφορά, από το ομώνυμο έργο των Σακελλαρίου και -Γιαννακόπουλου. 

Στην ταινία αντικατοπτρίζονται τα ήθη της εποχής, σύμφωνα με τα οποία ο έρωτας και ο γάμος ταιριάζουν μόνο στους νέους, οι οποίοι οφείλουν να συμπεριφέρονται με σοβαρότητα και κοσμικότητα, διαφορετικά γίνονται γελοίοι στα μάτια της κοινωνίας.

## Ριμέικ
Το 1965, η ταινία διασκευάστηκε, από την εταιρεία "Αφοί Ρουσσόπουλοι - Γ.Λαζαρίδης - Δ.Σαρρής - Κ.Ψαρράς Ε.Π.Ε.", σε σκηνοθεσία Γρηγόρη Γρηγορίου με τον τίτλο *[[Υιέ μου... Υιέ μου...]]* Τον αξέχαστο ρόλο του Βασίλη Λογοθετίδη τον υποδύεται στη διασκευή ο Λάμπρος Κωνσταντάρας. 
## Υποδοχή
Η ταινία προβλήθηκε τη σαιζόν 1956-57, κόβοντας 106.356 εισιτήρια. Κατέλαβε την 5η θέση σε 30 ταινίες.

## Παραπομπές


## Εξωτερικοί σύνδεσμοι
*Ταινιοθήκη της Ελλάδος
*

Κατηγορία:Ταινίες του 1957
Κατηγορία:Ελληνικές ταινίες της δεκαετίας 1950
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ελληνόφωνες ταινίες
Κατηγορία:Ταινίες βασισμένες σε έργα του Αλέκου Σακελλάριου
Κατηγορία:Ταινίες σε σενάριο Χρήστου Γιαννακόπουλου
Κατηγορία:Ταινίες σε σενάριο Αλέκου Σακελλάριου
Κατηγορία:Ελληνικές ασπρόμαυρες ταινίες
Παντελής Καψής

Ο **Παντελής Καψής** (3 Φεβρουαρίου 1955) είναι Έλληνας δημοσιογράφος και πολιτικός.

## Σπουδές
Γεννήθηκε στην Αθήνα στις 3 Φεβρουαρίου του 1955. Ο πατέρας του ήταν ο πολιτικός Γιάννης Καψής, ενώ αδερφός του είναι ο δημοσιογράφος Μανώλης Καψής. Σπούδασε οικονομικά στο Πανεπιστήμιο του Λονδίνου (UCL) και συνέχισε τις μεταπτυχιακές του σπουδές στο Πανεπιστήμιο Μπρουνέλ.

## Επαγγελματική καριέρα
Έκανε τα πρώτα του βήματα στη δημοσιογραφία στα φοιτητικά του χρόνια, στην εφημερίδα ''Θούριος'' της οργάνωσης ΕΚΟΝ Ρήγας Φεραίος. Στη συνέχεια εργάστηκε στην εφημερίδα *[[Τα Νέα]]* ως οικονομικός και πολιτικός συντάκτης, αρχισυντάκτης του πολιτικού ρεπορτάζ και υπεύθυνος του ένθετου περιοδικού «Πρόσωπα» (1999-2001). Διετέλεσε διευθυντής στα ΝΕΑ (2001-2009) και στις εφημερίδες *[[Το Βήμα]]* και *Το Βήμα της Κυριακής* (2009-2011), ενώ την περίοδο 2012-2013 αρθρογραφούσε στο ''Έθνος''.

Στην τηλεόραση εργάστηκε στο MEGA ως παρουσιαστής της πολιτικής εκπομπής «ΔΙΑΞΙΦΙΣΜΟΙ». Έχει επίσης εργαστεί στους ραδιοφωνικούς σταθμούς Top fm και Flash.

## Πολιτική
Τον Δεκέμβριο του 2011 ανέλαβε για πρώτη φορά υπουργικά καθήκοντα ως Κυβερνητικός Εκπρόσωπος  και Υπουργός Επικρατείας στην κυβέρνηση συνεργασίας με πρωθυπουργό τον Λουκά Παπαδήμο.

Τον Ιούνιο του 2013 ορίστηκε Υφυπουργός παρά τω Πρωθυπουργώ αρμόδιος για τη Δημόσια Ραδιοτηλεόραση . Το 2013 πήρε μέρος στην Πρωτοβουλία των 58. Μετείχε στην ιδρυτική συνδιάσκεψη της Ελιάς. Αποδεχόμενος την πρόταση να είναι υποψήφιος Ευρωβουλευτής στο ψηφοδέλτιο της Ελιάς στις Ευρωεκλογές του 2014, ο Καψής υπέβαλε στις 14 Απριλίου 2014 την παραίτησή του από τη θέση του Υφυπουργού.

Είναι επίσης ερασιτέχνης μαραθωνοδρόμος. Έχει συμμετάσχει και τερματίσει ως τώρα σε πέντε μαραθώνιους.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες υπουργοί Επικρατείας
Κατηγορία:Κυβερνητικοί Εκπρόσωποι (Ελλάδα)
Κατηγορία:Έλληνες υφυπουργοί παρά τω Πρωθυπουργώ
Κατηγορία:Απόφοιτοι του Πανεπιστημιακού Κολλεγίου του Λονδίνου
Κωνσταντίνος Μπίκας

Ο **Κωνσταντίνος Μπίκας** είναι έλληνας διπλωμάτης με θητεία σε σημαντικές θέσεις.

## Βιογραφικά στοιχεία
Γεννήθηκε στην Αθήνα και έκανε γυμνασιακές σπουδές στη Βαρβάκειο Πρότυπο Σχολή. Αποφοίτησε από τη Νομική Σχολή του Πανεπιστημίου Αθηνών με Άριστα και εν συνεχεία πραγματοποίησε μεταπτυχιακές σπουδές στο Ιδιωτικό Ναυτικό Δίκαιο στο Πανεπιστήμιο του Αμβούργου.

Εισήλθε στον διπλωματικό κλάδο του Υπουργείου Εξωτερικών το 1983 και υπηρέτησε: Ως Πρόξενος στο Προξενείο Βανκούβερ του Καναδά , 1988-1992, ως Γραμματέας Πρεσβείας στην Πρεσβεία Αλγερίου, 1992-1993, ως Εκπρόσωπος του Υπουργείου Εξωτερικών 1993-1998, ως Επικεφαλής της Πρεσβείας Βαγδάτης, 1998-2002, ως Γενικός Πρόξενος Βοστώνης, 2002-2005. 

Το 2005 ανέλαβε καθήκοντα ως Διευθυντής του Ιδιαιτέρου Γραφείου του Προέδρου της Δημοκρατίας κ. Κάρολου Παπούλια (2005-2009).  Εν συνεχεία υπήρξε Διοικητής της Εθνικής Υπηρεσίας Πληροφοριών, 2009-2012. 

Από το 2012 έως το 2016  τοποθετήθηκε ως Πρέσβυς της Ελλάδος στο Λονδίνο και εν συνεχεία ως Πρέσβυς στο Τελ Αβίβ, όπου υπηρετεί μέχρι σήμερα.

Ομιλεί Αγγλικά, Γαλλικά, Γερμανικά, Ιταλικά, καθώς και στοιχεία Αραβικών και Εβραϊκών.

Είναι παντρεμένος με την Μαρία Γκόγκα και έχει δύο παιδιά.

## Παραπομπές


Κατηγορία:Έλληνες διπλωμάτες
Κατηγορία:Διοικητές της Εθνικής Υπηρεσίας Πληροφοριών
Αγία Θεοδότη Ίου

Η **Αγία Θεοδότη** είναι οικισμός της Ίου. Υπάγεται στον δήμο Ιητών, της περιφερειακής ενότητας Θήρας, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Θήρας του νομού Κυκλάδων, στο γεωγραφικό διαμέρισμα Νήσων Αιγαίου Πελάγους.

## Γεωγραφία
Η Αγία Θεοδότη είναι παραθαλάσσιος οικισμός στο Α. ΒΑ. τμήμα της Ίου. Βρίσκεται στο μέσον του φερώνυμου όρμου, σε μέσο σταθμικό υψόμετρο 35. Απέχει περίπου 10 χλμ. ΒΑ. της Χώρας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Ίου.

## Γενικά στοιχεία
Ο οικισμός πήρε την ονομασία του από την εκκλησία της Αγίας Θεοδότης. Στην ευρύτερη περιοχή λειτουργούσαν, άλλοτε, μεταλλεία σιδήρου. Ο οικισμός απέκτησε για πρώτη φορά τηλεφωνείο το 1967, ενώ η οδική σύνδεσή του με τη χώρα έγινε το 1978, κατόπιν ιδιωτικής πρωτοβουλίας, και η ασφαλτόστρωση του οδοστρώματος πραγματοποιήθηκε μόλις το 1998. Με αφετηρία τη δεκαετία του 1980, η Αγία Θεοδότη γνώρισε σημαντική τουριστική ανάπτυξη.

## Αξιοθέατα
thumb|250px|Ο κόλπος της Αγίας Θεοδότης
*Ερείπια ρωμαϊκού υδραγωγείου (ελληνιστικής εποχής)
*Η εκκλησία της Αγίας Θεοδότης, που κτίστηκε πάνω στα ερείπια αρχαίου ναού. πριν 500 περίπου χρόνια και, αρχικά, ήταν προορισμένη για τις λατρευτικές ανάγκες των ρωμαιοκαθολικών του νησιού. Η συγκεκριμένη εκκλησία είναι γνωστή και με την ονομασία *Παναγιά το Γενέσιο* 
*Η εκτεταμένη παραλία του οικισμού 

## Πεζοπορία
Από τον οικισμό «φεύγει» μονοπάτι που οδηγεί στη θέση «Γεφύρι», μέσα από  έκταση με πικροδάφνες, κουμαριές και μυρτιές.

## Εκδηλώσεις
Η γιορτή και το πανηγύρι της φερώνυμης εκκλησίας στις 8 Σεπτεμβρίου.

## Παραπομπές


## Πηγές
*Δήμητρα Φραγκούλη: *Νιώτικη κοινωνία - Εικόνες του χτες και του σήμερα*. Ελληνικά Γράμματα, Αθήνα 2002
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της Ίου
Κατηγορία:Δήμος Ιητών
Κατηγορία:Χωριά της περιφερειακής ενότητας Θήρας
Λίμνη Μπουμπάνι

μικρογραφία|Η λίμνη
Η **Λίμνη Μπουμπάνι** (*[[σερβικά]] : Бубањ*) είναι τεχνητή λίμνη της Σερβίας που δημιουργήθηκε με φυσικό τρόπο. Βρίσκεται στον αστικό ιστό της πόλης του Κραγκούγιεβατς και απέχει 1 χλμ από το κέντρο της πόλης.

Η λίμνη δημιουργήθηκε στον χώρο του εργοστασίου τούβλων όταν από το σκάψιμο της γης για να εξασφαλιστή χώμα για την κατασκευή τούβλων άνοιξαν στο έδαφος μεγάλες τρύπες. Σταδιακά οι τρύπες αυτές γέμισαν νερό, με τα χρόνια ενώθηκαν σε μία υδάτινη επιφάνεια δημιουργώντας την λίμνη η οποία σταδιακά αυξάνεται η έκταση της. Σήμερα έχει έκταση πάνω από 3 στρέμματα και μέσο βάθος περίπου 1,2 μέτρα.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Τεχνητές λίμνες της Σερβίας
Συσκευή εισόδου-εξόδου

Στους υπολογιστές σαν **συσκευή εισόδου-εξόδου** (αγγλικά: **input/output** ή **I/O**) αναφέρονται όλες οι συσκευές που χρησιμοποιούνται για την επικοινωνία ανάμεσα σε ένα σύστημα επεξεργασίας πληροφοριών (όπως ένας υπολογιστής) και τον έξω κόσμο, ενδεχομένως, έναν άνθρωπο ή ένα άλλο σύστημα επεξεργασίας πληροφοριών. Είσοδοι είναι τα σήματα ή τα δεδομένα που λαμβάνονται από το σύστημα, και έξοδοι είναι τα σήματα ή τα δεδομένα που αποστέλλονται από αυτό. Είναι συσκευές που χρησιμοποιούνται από ένα άτομο (ή άλλο σύστημα) για να επικοινωνήσει με έναν υπολογιστή. Για παράδειγμα, ένα πληκτρολόγιο ή ένα ποντίκι μπορεί να είναι μια συσκευή εισόδου για έναν υπολογιστή, ενώ οθόνες και εκτυπωτές θεωρούνται συσκευές εξόδου για έναν υπολογιστή. Συσκευές για την επικοινωνία μεταξύ υπολογιστών, όπως τα μόντεμ και οι κάρτες δικτύου, συνήθως χρησιμεύουν τόσο για την είσοδο και την έξοδο.

Σημειώστε ότι ο χαρακτηρισμός μιας συσκευής είτε ως είσοδος ή έξοδος εξαρτάται από την προοπτική. Πληκτρολόγια και ποντίκια λαμβάνουν σαν είσοδο την φυσική κίνηση που κάνει ο άνθρωπος χρήστης και την μετατρέπουν σε σήμα που ένας υπολογιστής μπορεί να καταλάβει. Η έξοδος από αυτές τις συσκευές είναι είσοδος για τον υπολογιστή. Ομοίως, εκτυπωτές και οθόνες λαμβάνουν ως σήματα εισόδου ότι ένας υπολογιστής εξάγει. Στη συνέχεια, μετατρέπουν αυτά τα σήματα σε παραστάσεις που οι άνθρωποι χρήστες μπορούν να δουν ή να διαβάσουν. Για έναν άνθρωπο χρήστη η διαδικασία της ανάγνωσης ή του να δει αυτές τις αναπαραστάσεις λαμβάνεται σαν είσοδος. Αυτές οι αλληλεπιδράσεις μεταξύ των υπολογιστών και των ανθρώπων έχουν μελετηθεί σε ένα επιστημονικό πεδίο που ονομάζεται αλληλεπίδραση ανθρώπου-υπολογιστή.

## Δείτε επίσης
* Συσκευή εισόδου
* Συσκευή εξόδου

Κατηγορία:Ηλεκτρονικός υπολογιστής
Κατηγορία:Περιφερειακά υπολογιστών
Αγία Κυριακή Ευδήλου Ικαρίας

Η **Αγία Κυριακή** είναι οικισμός της Ικαρίας. Διοικητικά υπάγεται στην τοπική κοινότητα και δημοτική ενότητα (τέως δήμου) Ευδήλου, του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου Πελάγους. 
*Μέχρι το 1950 ο οικισμός ονομαζόταν *Φλες*.

## Γεωγραφικά στοιχεία
Η Αγία Κυριακή είναι παράκτιος οικισμός της βόρειας Ικαρίας. Βρίσκεται ακριβώς δίπλα στο λιμάνι του Ευδήλου, σε απότομη βραχώδη έξαρση και μέσο σταθμικό υψόμετρο 40 μέτρα. Απέχει περίπου 34 χιλιόμετρα βορειοδυτικά του Αγίου Κηρύκου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 με την ονομασία *Φλες*, μέχρι το 1950, οπότε μετονομάστηκε στην Αγία Κυριακή. Με το ΦΕΚ 244Α - 04/12/1997 αποσπάστηκε από την κοινότητα Ευδήλου και προσαρτήθηκε στον δήμο Ευδήλου. Με το ΦΕΚ 87Α - 07/06/2010 αποσπάστηκε από τον δήμο Ευδήλου και προσαρτήθηκε στον δήμο Ικαρίας.

## Αξιοθέατα
*Το Φλες, μικρή παραλία πριν τον Εύδηλο, με το παλαιό όνομα του οικισμού.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Αγία Κυριακή Περδικίου Ικαρίας

Η **Αγία Κυριακή** είναι οικισμός της Ικαρίας. Διοικητικά υπάγεται στην τοπική κοινότητα Περδικίου, της δημοτικής ενότητας (τέως δήμου) Αγίου Κηρύκου του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου Πελάγους.

## Γεωγραφικά στοιχεία
Η Αγία Κυριακή είναι παράλιος οικισμός της ΒΑ. Ικαρίας. Βρίσκεται ακριβώς δίπλα στο αεροδρόμιο του νησιού, στο μυχό ορμίσκου και σε μέσο σταθμικό υψόμετρο 5 μέτρα. Απέχει περίπου 12 χιλιόμετρα βορειοανατολικά του Αγίου Κηρύκου.

## Πληθυσμός

### Πραγματικός (De Facto)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Περδικίου της Ικαρίας. Με το ΦΕΚ 244Α - 04/12/1997 αποσπάστηκε από την κοινότητα Περδικίου και προσαρτήθηκε στον δήμο Αγίου Κηρύκου. Με το ΦΕΚ 87Α - 07/06/2010, αποσπάστηκε από τον δήμο Αγίου Κηρύκου και προσαρτήθηκε στον δήμο Ικαρίας.

## Αξιοθέατα
*Η μικρή εκκλησία της Αγίας Κυριακής στα ανατολικά
*Η φερώνυμη πηγή ιαματικών λουτρών στο δυτικό μυχό του ορμίσκου του οικισμού, που δέχεται αρκετούς επισκέπτες. Το νερό αναβλύζει δίπλα στη θάλασσα, σε τέσσερις μικρές θέσεις-λεκάνες. Θεωρείται από τις σημαντικότερες ραδιούχες ιαματικές πηγές στην Ελλάδα, με δημοτικά λουτροκαταστήματα που έχουν εκσυγχρονιστεί πρόσφατα
*Το μικρό λιμανάκι αλιευτικών σκαφών, μεταξύ του οικισμού και του διαδρόμου του αεροδρομίου
## Πεζοπορία
Από την Αγία Κυριακή ξεκινάει πεζοπορικό μονοπάτι προς το απώτατο βορειοανατολικό άκρο της Ικαρίας, το ακρωτήριο Δράκανο στα ανατολικά του οικισμού, δίπλα στο αεροδρόμιο.

## Εκδηλώσεις
*Το πανηγύρι της εκκλησίας της Αγίας Κυριακής στις 7 Ιουλίου

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

## Εξωτερικοί σύνδεσμοι
* http://www.panoramio.com/photo/78742323

Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Αγία Κυριακή Σάμου

Η **Αγία Κυριακή** είναι οικισμός της Σάμου. Διοικητικά υπάγεται στην δημοτική κοινότητα και δημοτική ενότητα (τέως δήμο) Μαραθοκάμπου, του δήμου Δυτικής Σάμου, της περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Σάμου, στο γεωγραφικό διαμέρισμα νήσων Αιγαίου Πελάγους.

## Γεωγραφικά στοιχεία
Η Αγία Κυριακή είναι ηπειρωτικός οικισμός της ΝΔ. Σάμου. Βρίσκεται στους νοτιοδυτικούς πρόποδες του Κέρκη, πάνω στην επαρχιακή οδό που συνδέει τον Μαραθόκαμπο με τους Δρακαίους και σε μέσο σταθμικό υψόμετρο 90 μέτρα. Απέχει περίπου 55 χιλιόμετρα Δ.ΝΔ. της πόλης της Σάμου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Μαραθοκάμπου της Σάμου. Με το ΦΕΚ 244Α - 04/12/1997 αποσπάστηκε από την κοινότητα Μαραθοκάμπου και προσαρτήθηκε στον δήμο Μαραθοκάμπου. Με το ΦΕΚ 87Α - 07/06/2010, αποσπάστηκε από τον δήμο Μαραθοκάμπου και προσαρτήθηκε στον δήμο Σάμου Με το ΦΕΚ 43Α - 09/03/2019, αποσπάστηκε από τον δήμο Σάμου και προσαρτήθηκε στον δήμο Δυτικής Σάμου.

## Ασκητισμός
Στην περιοχή είχε αναπτυχθεί αναχωρητισμός- μοναχισμός και είχε δημιουργηθεί η περίφημη λάβρα του Κέρκη, που καταστράφηκε από τους αποστάτες Λέοντα Τριπολίτη και Δαμιανό όταν, μαζί με τους Σαρακηνούς,  κατέκαψαν τη Σάμο και το Ταυρομένιο της Σικελίας. Τον 10ο αιώνα επανίδρυσε τη λάβρα του Κέρκη ο μοναχός  Όσιος Παύλος ο Λατρινός. Ήλθε και μόνασε σε σπήλαιο ΒΑ. του οικισμού της Αγίας Κυριακής, όπου κατά παράδοση έζησε ο φιλόσοφος Πυθαγόρας διωκόμενος από τον τύραννο Πολυκράτη πριν καταφύγει στην Νότιο Ιταλία. Γύρω από τον χαρισματικό αυτόν αναχωρητή συγκεντρώθηκαν πολλοί αναχωρητές και έτσι αναπτύχθηκε ξανά ο ασκητισμός με κέντρο το χώρο του οικισμού της Αγίας Κυριακής.

## Αξιοθέατα
*Η φερώνυμη εκκλησία της Αγίας Κυριακής στη βορειοδυτική είσοδο του οικισμού. Είναι κτισμένη πάνω στα θεμέλια αρχαίου ναού
*Τα θεμέλια του ναού με το όνομα Άγιος Γεώργιος. Διακρίνεται η κόγχη του ιερού βήματος, ενώ στην τοποθεσία αυτή υπήρχε και αρχαίο νεκροταφείο. 
## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Σάμου
Κατηγορία:Δήμος Δυτικής Σάμου
Αγία Κυριακή Θεσπρωτίας

Η **Αγία Κυριακή** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Παραμυθιάς, του δήμου Σουλίου, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας* ανήκε στην επαρχία Σουλίου του νομού Θεσπρωτίας, στο γεωγραφικό διαμέρισμα Ηπείρου.
*Μέχρι το 1928, η Αγία Κυριακή ονομαζόταν *Πόπ(π)οβο*.

## Γεωγραφία
Η  Αγία Κυριακή είναι οικισμός στο ανατολικό τμήμα του νομού Θεσπρωτίας. Βρίσκεται σε ορεινή τοποθεσία στο διάσελο ανάμεσα στους βόρειους πρόποδες των ορέων Παραμυθιάς και Σουλίου, κοντά στις πηγές του Ποποβίτικου ποταμού, λίγο πρίν τα όρια με τον νομό Ιωαννίνων και σε μέσο σταθμικό υψόμετρο 670. Aπέχει περίπου 37 χλμ. Α. της Ηγουμενίτσας. Η κοινότητα είναι χαρακτηρισμένη ως αγροτικός ορεινός οικισμός, με έκταση 18,987 χμ² (2011)  

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Πόπποβο* και ορίστηκε έδρα της κοινότητας Ποππόβου του νομού Ιωαννίνων. Το 1928 μετονομάστηκε σε *Αγία Κυριακή*.  Με το ΦΕΚ 119Α –01/04/1937 υπήχθη στο νομό Θεσπρωτίας. Με το ΦΕΚ 244Α – 4/12/1997 αποσπάστηκε από την κοινότητα Αγίας Κυριακής και προσαρτήθηκε στον δήμο Παραμυθιάς. Με το ΦΕΚ 87Α – 07/06/2010 αποσπάστηκε από τον δήμο Παραμυθιάς και προσαρτήθηκε στον δήμο Σουλίου.

## Ιστορικά στοιχεία
Κοντά στο χωριό εντοπίζεται η θέση αρχαίας κώμης (ελληνιστικών και ρωμαϊκών χρόνων), η οποία υπαγόταν διοικητικά στην κοντινή ρωμαϊκή αποικία της Φωτικής. Οι κάτοικοι του ορεινού αυτού οικισμού, που έλεγχε μια φυσική διάβαση προς την αρχαία Μολοσσία, πιθανόν ασχολούνταν με την κτηνοτροφία και την υλοτομία, όπως συμπεραίνεται από το παρακείμενο δάσος από έλατα και πεύκα.

## Αξιοθέατα
*Το πέτρινο γεφύρι του Γκούμου στον Ποποβίτικο ποταμό, παραπόταμο του Καλαμά. Είναι μονότοξο, με άνοιγμα τόξου 5 μ., ύψος τόξου 4,6 μ., μήκος 11 μ. και πλάτος 2μ.
*Τα πηγάδια του οικισμού, όπως το πηγάδι των Βερμπέων και Τελελέων
*Η φερώνυμη εκκλησία της Αγίας Κυριακής (Ποπόβου)
*Οι εκκλησίες της Αγίας Παρασκευής και Αγίου Κωνσταντίνου και Ελένης
*Ο Άγιος Βλάσιος στα νοτιοανατολικά 

## Πεζοπορία
Το χωριό είναι το σημείο αφετηρίας ή τερματισμού της πεζοπορικής διαδρομής Ελευθεροχώρι-Κορυφή Γκορίλα-Αγία Κυριακή (Πόποβο), μήκους 14,5 χλμ.

## Προσωπικότητες
*Νικόλαος Κουτούπης,  οπλαρχηγός
*Αθανασίου (1912-1989), πολιτικός

## Παραπομπές


## Πηγές
*Φώτιος Γ. Οικονόμου: *Η Θεσπρωτία από των αρχαιοτάτων χρόνων μέχρι των ημερών ημών*, Αθήναι 1979
*Δ. Κ. Σαμσάρης: *Η ρωμαϊκή αποικία της Φωτικής στη Θεσπρωτία της Ηπείρου* (Ιστορικογεωγραφική και επιγραφική συμβολή), Γιάννινα 1994, σ. 80
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

## Εξωτερικοί σύνδεςμοι
*https://www.facebook.com/groups/72579659471/
*https://www.youtube.com/watch?v=YSjpnZLj-z8

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου